钦定古今图书集成/理学汇编/学行典/第022卷 > 皇极经世心易发微三 > 《天时》
## 钦定古今图书集成/理学汇编/学行典/第022卷 > 皇极经世心易发微三 > 《天时》

天时乃阴阳之动静，造化之机缄，至深至奥，不可以
浅近窥也。凡占天时，不分上下，专论四时；不论体用，
专论阴阳。故干坎艮震为阳，巽离坤兑为阴。阳得阴
为雨，阴得阳为风，刚得柔为云，柔得刚为雷。无阴则
不能为雨，无阳则不能为雷。阳变为阴则先晴而后
雨，阴变为阳则先雨而后晴。乾为天，四时明朗；坤为
“地，一气浑然”纯《干》为阳之极，阳极则阴生，久晴必雨。
纯《坤》为阴之极，阴极则阳生，久雨必晴。《坎》为水多雨，
离为火多晴。夏离无坎，必主亢旱炎炎，冬坎无离，拟
是寒霜凛凛。震为雷，巽为风，春夏逢震雷惊百里，秋
冬遇巽，风动四方。兑为星辉月朗，艮为阴晦迷天。久
雨逢艮则止，久晴逢兑则阴。春天无《离》多《坎》，连雨不
晴。冬月兑坎无《离》，雨雪重见。《干》《兑》之金，秋晴明而冬
凛烈，《坤》《艮》之土，夏蒸溽而春阴沉。“云从龙，风从虎，《艮》
《巽》相逢，风云际会，重见必主飞砂走石，蔽日遮山，箕
好风，毕好雨，《艮》《兑》相逢，风雨交作，重逢亦主阴晦不
晴，连绵苦雨。《坎》在《艮》象布雾兴云，若在兑爻，凝霜作
雪。震为雷，离为电，震”离会而雷电交作。坎为水，《巽》为
风，《坎》巽逢而风雨骤兴。重震春夏逢之，雷声奋地；重
巽秋冬若见，号动山林。八纯离卦，夏必旱而四时晴。
八纯坎卦，冬必寒而夏秋雨。久雨逢艮则晴，久晴逢
艮则雨。水火既济，火水未济，四时不测阴晴。《风泽中
孚》泽风大过，三冬忽然雨雪。水山蹇，山水蒙，百步必
须执盖。地风升，风地观，半江不可行舟。地天泰，水天
《需》，昏蒙之象。天地《否》，水地比，黑暗不明。《小畜》为风，《大
畜》亦以斯论。《小过》主雷，《大过》亦以斯同。离在艮下，朝
雨暮晴。离在震前，朝晴暮雨。巽离互坎，虹霓乃见。离
巽变坎，道理亦然。须要审其天时，不可执迷于卦象。
雷电之在春夏，霜雪之在冬天，此其时也。“因时取断，
通变在人。节前三日，不可推天；节后三日，不可推雨。
盖阴阳之气未定，故不可轻言。”此乃上圣先贤之秘
典，神仙造化之元机，不可不慎。

策曰：“元为天，会为日月星辰，运为人物，世为地元。生
世天气下降，雨泽濛濛；运世生元，地气上升，阴云霭
霭。数顺而奇者多晴，数逆而偶者多雨。一阴一阳，时
晴时雨；一顺一逆，或晦或明，缺会不见，日光难逢月
色。元会一六相连，必见雨泽；二七无闲，定主晴明。三
八相继，雷风震作。四九接续，雨泽愆期。五十密云不”
雨。元三八而会五十者，早风午云；会二七而元一六
者，朝晴暮雨。又以变卦之端，决远近之日，久晴逢缺则雨，久雨逢缺则晴。《坎》居元生会，有雨；离居元生会，
必晴。震巽居元生会，先晴后风，或风雨交作。《干》《兑》居
会生元，先阴后雨，或阴雨连绵。离居会克元，主晴明；
会艮克元，雨即止。《坎》克元，阴晴不定；干兑克元，不雨
即风，坤克元，微雨或阴。《震巽》克元，不雷即风。一六克
元，雨从北起，三八克元，风往东兴，四九克元，雨临西
止。二七克元，必是晴明，三为雷电，八是风霜，五十阴
晦不明。元数空缺，亦主晴明。天时不同，人事亦异，须
按四时以推之，不可一途而取执。